# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Newidiadau i'w cyflwyno i** **safonau marchnata Rheoliad 589/2008 ar gyfer wyau** |
| **DYDDIAD** | **01 Tachwedd 2024** |
| **GAN** | **Huw Irranca-Davies AS, y Dirprwy Brif Weinidog ac Ysgrifennydd y Cabinet dros Newid Hinsawdd a Materion Gwledig** |

Bydd Llywodraeth Cymru yn dechrau gweithio ar gyflwyno newidiadau i'r Rheoliadau Safonau Marchnata Wyau, gan ddileu gofyniad i ail-labelu neu ail-becynnu wyau maes mewn sefyllfaoedd lle gwnaeth y Prif Swyddog Milfeddygol orchmynion ar letya heidiau oherwydd Ffliw Adar.

Mae'r cyfnod 'rhanddirymiad' presennol o dan y Rheoliadau Safonau Marchnata Wyau yn datgan, pan gyflwynir mesurau gorfodol ar letya, y gellir parhau i labelu wyau o adar maes fel 'wyau maes' am 16 wythnos. Mae'r UE (ac yn ddiofyn Gogledd Iwerddon) eisoes wedi dileu'r gofyniad hwn. Mae'r DU a'r Alban hefyd wedi ymgynghori ar newidiadau i reoliadau yn gynharach eleni.

Yn dilyn canlyniadau [ymchwil gyda defnyddwyr](https://www.llyw.cymru/arolwg-wyau-maes-chig-dofednod?_gl=1*1mhydgm*_ga*MTE3MjA1NTUwMS4xNzA2MDI0MTgy*_ga_L1471V4N02*MTczMDIxNTg2Ni42MC4xLjE3MzAyMTk0OTAuMC4wLjA.) ac [ymgynghoriad cyhoeddus](https://www.llyw.cymru/safonau-marchnata-ar-gyfer-cig-dofednod-ac-wyau-maes?_gl=1*15q02qx*_ga*MTE3MjA1NTUwMS4xNzA2MDI0MTgy*_ga_L1471V4N02*MTczMDIxNTg2Ni42MC4xLjE3MzAyMTk1NDAuMC4wLjA.) a gynhaliwyd gan Lywodraeth Cymru dros yr haf, rwyf wedi penderfynu dileu'r cyfnod rhanddirymiad ar gyfer wyau maes yng Nghymru. Mae rhywfaint o waith ychwanegol yn mynd rhagddo ar safonau marchnata dofednod, a bydd diweddariadau pellach ar hyn maes o law.

Hoffwn ddiolch i bawb a gymerodd ran yn yr arolwg defnyddwyr a'r ymgynghoriad cyhoeddus.